የሰሜን ኮርያው መሪ ኮም ጆንግ ኡን ከፕሬዚዳንት ትራምፕ ጋር ለመነጋጋር ጥያቄ አቀረቡ
የሰሜን ኮሪያው መሪ ኪም ጆንግ ኡን ከአሜሪካው ፕሬዝዳንት ዶናልድ ትራምፕ ጋር ለመነጋገር ጥያቄ ያቀረቡ ሲሆን ትራምፕም  ጥሪውን ተቀብለዋል።ፕሬዝዳንት ትራምፕ በበኩላቸው የፕሬዝዳንቱ ጥሪ አሁን የደረስንበት ትልቅ ስኬት ነው በማለት ያሞካሹት ሲሆን አሜሪካ በሀገሪቱ ላይ የጣለቻቸው ማዕቀቦች ግን ተጨባጭ የሆነ ስምምነት ላይ እንሲኪደረስ ድረስ ባሉበት እንደሚቀጥሉ አስታውቀዋል።የደቡብ ኮሪያ ባለስልጣናት በቅርቡ ወደ ፒዮንግያንግ አቅንተው ከሰሜን ኮሪያ ባለስልጣናት ጋር በሁለቱ ሀገራት ኢኮኖሚያዊና ዲፕሎማሲያዊ ግንኙነቶች  ዙሪያ መምከራቸው የሚታወስ ነው፡፡የደቡብ ኮሪያ ከፍተኛ ባለስልጣናትም ዋሽንግተን ተገኝተው ስለ ፒዮንግያጉ ውይይት ለአሜሪካን ባለስልጣናት ገለጻ አድርገዋል፡፡ በዚህ ወቅትም ከሰሜን ኮሪያው ፕሬዚዳንት ኪም ጆንግ ኡን የተላከ ደብዳቤ ለአሜሪካው ፕሬዚዳንት  ዶናልድ ትራምፕ አድርሰዋል፡፡ የሰሜን ኮሪያው መሪ ኪም ጆንግ ኡን ከአሜሪካው ፕሬዝዳንት ዶናልድ ትራምፕ ጋር ለመነጋገር ጥያቄ የሚያቀርበው ደብዳቤም በፕሬዚዳንት ትራምፕ  በኩል ተቀባይነት ማግኘቱ ነው የተነገረው።ይህ የኪም ጆንግ ኡን ንግግር ከወራት እንቢተኝነት በኋላ የተገኘ ትልቅ እመርታ እንደሆነም ነው ዘገባው ያመላከተው።የደቡብ ኮሪያ ብሔራዊ የደህንነት አማካሪ የሆኑት ቹንግ ኢዩ-ዮንግ በዋይት ሐውስ  ከፕሬዝዳንት ትራምፕ ጋር ባደረጉት ቆይታ የኮሪያው መሪ ኪም ጆንግ ኡን  የኒውክሌር ፕሮግራሙን ሙሉ በሙሉ ለመዝጋት ፈቃደኛ መሆናቸውን ተናግረዋል።ፕሬዚዳንት ትረምፕም የሁለቱን ኮሪያዎች ግንኙነት  በማድነቅ ግብዣውን ተቀብለውታል፡፡ የፕሬዚዳንቱን ግብዣ ተከትሎም በግንቦት ወር ለመገናኘት ማቀዳቸውን እና  የኒውክሌር ፕሮግራሙ እንዲዘጋ ፍላጎት እንዳላቸው ገልጸውልኛል ብለዋል ፡፡የደቡብ ኮሪያው ፕሬዚዳንት ሙን ጃይ ኢን ዜናው እንዳስደነቃቸው ከመግለጽ አልተቆጠቡም፡፡ፕሬዝዳንት ትራምፕ በበኩላቸው የፕሬዝዳንቱ ጥሪ አሁን የደረስንበት ትልቅ ስኬት ነው በማለት ያሞካሹት ሲሆን አሜሪካ በሀገሪቱ ላይ የጣለቻቸው ማዕቀቦች ግን ተጨባጭ የሆነ ስምምነት ላይ እንሲኪደረስ ድረስ ባሉበት እንደሚቀጥሉ አስታውቀዋል።የፖለቲካ ተንታኞች ግን እንዲህ ዓይነት ውይይት ከዓመታት የዲፕሎማሲያዊ ድርድሮች በኋላ የሚመጣ ውጤት እንደሆነ ጠቁመው እንዲህ በፍጥነት እንገናኝ መባሉ እና የሚያመጣው ውጤት ጥርጣሬ እንዳሳደረባቸው ገልጸዋል።በአሜሪካ የሰሜን ኮሪያ አምባሳደር ፕሬዚዳንት ኪም ያተላለፉት ውሳኔ በኮሪያ ልሳነ ምድር ሰላምና መረጋጋትን ለማስፈን የሚስችል እንደሆነ ተናግረዋል፡፡ (ምንጭ: ቢቢሲና ሲኤን ኤን)